## Suomen Pöytätennisliitto ry Pöytäkirja

LIITTOHALLITUKSEN KOKOUS

08.05.2018 kello 17.00

Paikka: Pitäjänmäki, Valimotie 10

Läsnä: Esko Heikkinen, Sonja Grefberg, Matti Kurvinen, Pasi Valasti, Kimmo Pihkala, Kimmo Arenius, Hannu Sihvo, Bengt Ahti, Teemu Oinas, Mika Räsänen, Måns Holmberg (kohdasta 6 eteenpäin)

1. Kokouksen avaus

* Kokous avattiin klo 17:10

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslistaan lisättiin muihin asioihin TOP-12 osaturnausten osallistumismaksujen korotus

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien tilannekatsaus

* Työvaliokunta:
* Mattias Bergkvistin työsuhteen jatkosta on käyty keskustelua ja hänen kanssaan jatketaan vuosi eteenpäin. Muutamia muutoksia tulee mm. harjoitusryhmien toimintaan ensi syksystä alkaen.
* Tällä hetkellä alkuvuoden talous menee suunnilleen budjetissa, seuranta on kuitenkin haasteellista, koska vasta loppuvuodesta tulee isompia kulueriä. Myös talouteen suuresti vaikuttava Finlandia Open järjestetään vasta joulukuussa.
* Matti Kurvinen ja Esko Heikkinen ovat käyneet Antti Mäkisen avustuksella neuvotteluita muutamien yhtiöiden kanssa pöytätenniksen lisäämisestä osaksi työpaikkaliikuntaa. Tästä on tehty myös esite joka lähetettiin hallituksen jäsenillle. Tarkoituksena on järjestää yrityksille esim. tyky-päiviä, joista saataisiin korvaus.
* Kilpailuvaliokunta:
* 12/17v. SM-kisat järjestettiin Oulussa 5-6.5. Kilpailut sujuivat järjestelyiden puolesta hyvin, valitettavasti kisassa oli erittäin vähän osallistujia tyttöjen luokissa. 12-vuotiaissa pojissa olisi voinut olla osallistujia enemmänkin mutta osa etelän pelaajista jäi pois kilpailusta.
* 13/15v. SM-kisat järjestettiin liiton toimesta Helsingissä maaliskuussa. Kisa sujui järjestelyiden puolesta hyvin, kisasta jäi liitolle voittoa n. 1500€.
* Mestaruussarjan finaalit, SM-sarjan karsinnat sekä 1-divisioonan karsinnat järjestettiin 21.4 Ruskeasuolla. Kisapäivänä hallissa oli paljon pelejä, josta on tullut positiivista palautetta. Ensi kaudelle mietitään kuinka aikataulun saa vielä toimivammaksi.
* GP-finaalit järjestetään 19.5 Ruskeasuolla
* FJO järjestetään 26-27.5, kisaan yritetään aktivoida mukaan vielä enemmän suomalaisia junioreita.
* Ensi kauden kilpailukalenterin pohja on julkaistu, kalenterin päivämääriä tullaan säätämään vielä paljon ennen lopullista vahvistamista.
* PT Welhoa yritetään saada toimivammaksi
* Sääntövaliokunta
* Liittokokouksessa hyväksyttiin viisi sääntömuutosehdotusta, Kimmo Arenius päivittää liiton säännöt ennen ensi kauden alkua.
* IT-valiokunta:
* Valiokunta jatkaa toistaiseksi kahden henkilön voimin, Kimmo Pihkala sekä Jyrki Nummenmaa.
* PT Welhon tulosten näyttö toimii liiton sivuilla, ohjelman kehittämistä jatketaan.
* Nettisivuille tehdään kehitystyötä mahdollisuuksien mukaan
* Paravaliokunta
* Parapöytätenniksen SM-kisat järjestettiin 5.5 Tuulimäessä. Kisassa oli mukana 26 pelaajaa, mitalit jaettiin joukkuekisassa, pyörätuoliluokassa, kävelevien luokassa, naisten luokassa, junioreissa sekä rating alle 1350-luokassa.
* Barcelonan avoimeen kisaan lähtee kuusi pelaajaa, jotka samalla saavat myös kansainvälisen luokituksen. Mukaan lähtee myös luokittelukoulutukseen osallistuva henkilö sekä kaksi valmentajaa
* Veteraanivaliokunta
* Veteraanien TOP-8 järjestetään 11.5 Ruskeasuolla, kisassa pelataan 60-, 70- ja 80-vuotiaiden luokat.
* Kesäkuussa Las Vegasissa järjestettäviin veteraanien MM-kisoihin lähtee Suomesta iso joukko pelaajia.

1. Seurastrategia

* Seuravaliokunta on tehnyt Taneli Keinosen johdolla seurastrategiaa, joka esitellään tarkemmin seuraavassa kokouksessa. Jatkossakin liitto keskittyy seurojen avustamisessa niihin seuroihin, jotka panostavat nuorisotyöhön. Tavoite on myös saada seurat tekemään juniorityötä entistä nuorempien pelaajien kanssa.

1. Kevätkokouksen päätökset

* Kevätliittokokoukseen osallistui vain 6 seuraa.
* Hallituksen sääntömuutosehdotukset hyväksyttiin

1. MM-kisat ja kokouspäätökset

* Miesten ja naisten joukkueet selvittivät tiensä 3.divisioonan alkulohkoista ylempään jatkosarjaan ja nousukarsintapeleihin. Miesten joukkue voitti oman alkulohkonsa, naiset sijoittuivat lohkossa kolmanneksi. Ensimmäisellä pudotuspelikierroksella Viro päätti naisten joukkueen nousuhaaveet, miehet hävisivät toisella kierroksella tiukasti Vietnamille.
* ITTF
* MM-kisojen joukkueiden määrää tiputetaan, vuonna 2022 kisoihin pääsee mukaan 32 maata.
* Seuraavat joukkueiden MM-kisat järjestetään kahden vuoden päästä Koreassa.
* Suomen ehdottama esitys verkkosyötön vaikutuksen selvittämisestä pelitilanteessa ei mennyt eteenpäin.
* ETTU
* Euroopan liiton puheenjohtajan saamasta korvauksesta on käyty paljon keskustelua ennen kokousta sekä kokouksen aikana. Asialle ei kokouksen päätöksen mukaisesti tehdä mitään. Muutaman maan edustajat harkitsevat palkkion riitauttamista oikeudessa.

1. GDPR

* Kimmo Pihkala selvitti laajasti liiton sivujen tietosuoja-asioita.
* Esko Heikkinen tekee liiton sivujen pelaajarekisteriselosteen
* Liiton lisenssin lunastavien henkilöiden täytyy ensi kaudesta alkaen antaa lupa henkilötietojen käyttöön.
* Pöytätennisliiton paikalla olleet hallituksen jäsenet antoivat luvan henkilötietojen käyttöön liiton sivuilla.
* I-lisenssi poistetaan ensi kaudella liiton lisenssivalikoimasta
* Kimmo Pihkala jatkaa GDPR-asioiden käytännön järjestelyiden kanssa

1. Pöytätennislehti

* Seuraava lehti ilmestyy kesäkuussa, lehteen kaivataan lisää juttuja

1. FJO ja Suomi-Israel

* Naisten EM-karsintapeli Suomi-Israel järjestetään Ruskeasuolla tiistaina 22.5 klo 17.
* Ensimmäistä kertaa järjestettävä FJO pidetään 26-27.5 Ruskeasuolla, kisaan yritetään aktivoida mukaan vielä enemmän suomalaisia junioreita.

1. Historiahanke (Mesenaatti)

* Kirja on taitettu ja siitä tuli laajojen tilastotietojen kanssa yli 300 sivuinen teos.
* Mesenaatin sivuilla kirjaa on tilattu hieman yli 60kpl

1. 80v juhlat

* Bengt Ahti kertoi juhlan tilanteesta sekä aikataulusta. Juhla pidetään Hotelli Presidentissä 27.10.2018.
* Harkinnassa on nettipohjaisen ilmoittautumisen tekeminen

1. Muut asiat

* Kimmo Arenius esitti TOP-12 turnausten osallistumismaksujen korottamista 5€. Esityksen perustelu on Ruskeasuon hallin kohonneet varaushinnat. Hallitus hyväksyi hintojen korotuksen.

1. Seuraavat kokoukset

* Seuraava kokous järjestetään 21.8

1. Kokouksen päättäminen

* Kokous päättyi 19:25